CELEX: 62016CN0638
Language: sl
Date: 2016-12-12 00:00:00
Title: Zadeva C-638/16: Predlog za sprejetje predhodne odločbe, ki ga je vložilo Conseil du Contentieux des Étrangers (Belgija) 12. Decembra 2016 – X, X/État belge

6.2.2017   
            
            
               SL
            
            
               Uradni list Evropske unije
            
            
               C 38/18
            
         Predlog za sprejetje predhodne odločbe, ki ga je vložilo Conseil du Contentieux des Étrangers (Belgija) 12. Decembra 2016 – X, X/État belge
   (Zadeva C-638/16)
   (2017/C 038/24)
   Jezik postopka: francoščina
   
      Predložitveno sodišče
   
   Conseil du Contentieux des Étrangers
   
      Stranke v postopku v glavni stvari
   
   
      Tožeči stranki: X, X
   
      Tožena stranka: État belge
   
      Vprašanji za predhodno odločanje
   
   
               1.
            
            
               Ali se „mednarodne obveznosti“ iz člena 25(1)(a) Uredbe št. 810/2009 z dne 13. julija 2009 o vizumskem zakoniku Skupnosti (1) nanašajo na vse pravice, zagotovljene z Listino Unije o temeljnih pravicah, med njimi zlasti tiste, zagotovljene s členoma 4 in 18, ter ali zajemajo tudi obveznosti, naložene državam članicam na podlagi Evropske konvencije o varstvu človekovih pravic in temeljnih svoboščin ter člena 33 Ženevske konvencije o statusu beguncev?
            
         
               2.
            
            
               
                           A.
                        
                        
                           Ali je treba – ob upoštevanju odgovora na prvo vprašanje – člen 25(1)(a) Uredbe št. 810/2009 z dne 13. julija 2009 o vizumskem zakoniku Skupnosti razlagati tako, da mora država članica, ki je prejela vlogo za izdajo vizuma z omejeno ozemeljsko veljavnostjo – ob upoštevanju polja proste presoje, ki ga ima glede na okoliščine zadeve – zaprošeni vizum izdati, če je dokazano tveganje kršitve člena 4 in/ali člena 18 Listne Unije o temeljnih pravicah ali druge mednarodne obveznosti, ki jo zavezuje?
                        
                     
                           B.
                        
                        
                           Ali obstoj vezi med prosilcem in državo članico, ki je prejela vlogo za izdajo vizuma (na primer družinskih vezi, družin gostiteljic, porokov in sponzorjev itd.), vpliva na odgovor na to vprašanje?
                        
                     
         
      (1)  Uredba (ES) št. 810/2009 Evropskega parlamenta in Sveta z dne 13. julija 2009 o vizumskem zakoniku Skupnosti (vizumski zakonik) (UL L 243, str. 1).